
KRETINGOS RAJONO SAVIVALDYBĖS TARYBA

SPRENDIMAS
DĖL KRETINGOS RAJONO SAVIVALDYBĖS TARYBOS 2014 M. SAUSIO 30 D. SPRENDIMO NR. T2-12 „DĖL SOCIALINĖS PARAMOS MOKINIAMS KREIPIMOSI TVARKOS, MOKINIŲ NEMOKAMO MAITINIMO MOKYKLOSE IR PARAMOS MOKINIO REIKMENIMS ĮSIGYTI TVARKOS APRAŠŲ PATVIRTINIMO“ PAKEITIMO

2023 m. birželio 29 d. Nr. T2-216
Kretinga

Kretingos rajono savivaldybės taryba nusprendžia:
1. Pakeisti 2014 m. sausio 30 d. sprendimo Nr. T2-12 „Dėl socialinės paramos mokiniams kreipimosi tvarkos, mokinių nemokamo maitinimo tvarkos ir paramos mokinio reikmenims įsigyti tvarkos aprašų patvirtinimo“ preambulę ir ją išdėstyti taip:
„Vadovaudamasi Lietuvos Respublikos vietos savivaldos įstatymo 15 straipsnio 2 dalies 30 punktu, Lietuvos Respublikos socialinės paramos mokiniams įstatymo 15 straipsnio 7 dalimi, Kretingos rajono savivaldybės taryba n u s p r e n d ž i a:“.
2. Pakeisti Socialinės paramos mokiniams kreipimosi tvarkos aprašą, patvirtintą Kretingos rajono savivaldybės tarybos 2014 m. sausio 30 d. sprendimo Nr. T2-12 „Dėl socialinės paramos mokiniams kreipimosi tvarkos, mokinių nemokamo maitinimo tvarkos ir paramos mokinio reikmenims įsigyti tvarkos aprašų patvirtinimo“ 1.1 papunkčiu:
2.1. pakeisti 17 punktą ir jį išdėstyti taip:
„17. Jei socialinė parama mokiniui būtina ir mokinio tėvai, globėjai (rūpintojai) nesikreipia dėl socialinės paramos mokiniams, tokiu atveju šios paramos prašo mokykla. Apie tai ji raštu turi informuoti Socialinės paramos skyrių arba seniūnijų specialistus ir pateikti:
17.1. mokyklos darbuotojo užpildytą prašymą;
17.2. mokyklos vadovo sudarytos komisijos surašytą buities tyrimo aktą;
17.3. kitą turimą informaciją apie mokinį, kuri būtina skiriant paramą.“;
2.2. pakeisti 40 punktą ir jį išdėstyti taip:
„40. Socialinės paramos mokiniams kreipimosi tvarkos aprašo vykdymą kontroliuoja Savivaldybės meras.“.
3. Pakeisti Mokinių nemokamo maitinimo mokyklose tvarkos aprašą, patvirtintą Kretingos rajono savivaldybės tarybos 2014 m. sausio 30 d. sprendimo Nr. T2-12 „Dėl socialinės paramos mokiniams kreipimosi tvarkos, mokinių nemokamo maitinimo tvarkos ir paramos mokinio reikmenims įsigyti tvarkos aprašų patvirtinimo“ 1.2 papunkčiu:
3.1. pakeisti 19 punktą ir jį išdėstyti taip:
„19. Siūlymus Savivaldybės merui dėl vienos dienos produktams įsigyti skiriamos sumos nustatymo, nemokamam mokinių maitinimui skirtų lėšų paskirstymo mokykloms teikia Savivaldybės administracijos Socialinės paramos skyrius.“;
3.2. pakeisti 21 punktą ir jį išdėstyti taip:
„21. Produktams įsigyti skiriamų lėšų dydį vienam mokiniui vienai dienai tvirtina Savivaldybės meras potvarkiu.“;
3.3. pakeisti 33.2 papunktį ir jį išdėstyti taip:
„33.2. iki kiekvienų kalendorinių metų liepos 15 d. pateikia Socialinės apsaugos ir darbo ministerijai (toliau – SADM) duomenis apie lėšų poreikį išlaidoms už produktus ateinantiems  metams finansuoti;“;
3.4. pakeisti 37 punktą ir jį išdėstyti taip:
„37. Mokinių nemokamo maitinimo tvarkos aprašo vykdymą kontroliuoja Savivaldybės meras.“. 
4. Pakeisti Paramos mokinio reikmenims įsigyti tvarkos aprašo, patvirtinto Kretingos rajono savivaldybės tarybos 2014 m. sausio 30 d. sprendimo Nr. T2-12 „Dėl socialinės paramos mokiniams kreipimosi tvarkos, mokinių nemokamo maitinimo tvarkos ir paramos mokinio reikmenims įsigyti tvarkos aprašų patvirtinimo“ 1.3 papunkčiu, 18 punktą ir jį išdėstyti taip:
„18. Šio aprašo įgyvendinimo kontrolę vykdo Savivaldybės meras.“.
5. Teisės aktą skelbti Teisės aktų registre (TAR) ir savivaldybės interneto svetainėje.

Savivaldybės meras					Antanas Kalnius

